stanford-oval/wikipedia huggingface dataset:
Carolina Weltzin

Carolin(a) Weltzin (11. syyskuuta 1754 Tukholma, Ruotsi – 8. heinäkuuta 1812 Tukholma, Ruotsi) oli ruotsalainen kirjailija ja kääntäjä.
Weltzinin vanhemmat olivat kirkkoherra, virsirunoilija Anders Carl Rutström ja Brigitta, o.s. Stiernman. Hänen veljensä oli Carl Birger Rutström, joka oli Turun akatemiassa luonnontieteiden demonstaattori 1794–1796, mutta palasi Turkuun taas 1798 Suomen Talousseuran sihteeriksi, ja myöhemmin hänestä tuli Ruotsin akatemian jäsen.
Carolina Weltzin sai kotoa innostuksen kieliin ja kirjallisuuteen, ja hän oppi saksaa, ranskaa ja englantia niin paljon, että hän teki niistä kielistä käännöksiä. Hän solmi avioliiton asessori Christian Peter Weltzinin kanssa, ja he saivat kolme lasta. Carolina Weltzin oli kulttuuripiireissä arvostettu henkilö, joka piti kotinsa ovet auki muille kirjailijoille ja taiteilijoille vielä senkin jälkeen kun jäi 1787 leskeksi. Hän oli Utile et dulci -seuran seuraajan Nytta och nöjen  voimahahmo.
Weltzin ja hänen veljensä olivat hyvin läheisiä, ja heidän kirjallisista henkilöistä koostuvaan ystäväpiiriinsä kuuluvat muun muassa Anna Maria Lenngren, Carl Gustaf af Leopold ja Frans Mikael Franzén, ja Carl Michael Bellman omisti hänelle runonsa  ”Afton-qväde. Dediceradt till fru assessorskan Weltzin”
Weltzin laati keittokirjoja ja oli entisaikojen merkittävimpiä keittokirjailijoita Cajsa Wargin, Anna Maria Rückerschöldin ja Margaretha Nylanderin ohella mutta jäänyt heitä tuntemattomammaksi. Toisin kuin muut, hän ei käsitellyt kotitaloudenhoitoa vaan keskittyi pelkästään ruokaan. Suosituin hänen kirjoistaan, Ny kokbok (1804), ilmestyi useana painoksena. Muita hänen kirjojaan ovat Anwisning till tarfwelig matredning (1805) ja yksinomaan perunaruokia sisältävä Anwisning till potäters mångfaldiga begagnande (1802).
Weltzin myös käänsi alan kirjoja, kuten  1805  E. Hughesin Afhandling om sättet att brygga dricka, öl och porter och därefter ja 1808 Christian Gottlob Weinligin Handbok wid bränwinsbränning och destillering. Lainaamastaan ja koostamastaan aineistosta hän julkaisi Daglig hjelpreda i köket, eller Anwisning till en tarflig matredning för hwarje dag i året (1808), jonka hän ilmoittaa alun perin saksalaisen kirjailijan kirjoittamaksi. Hän käänsi myös matkakirjoja, kuten Christian Hwassin Känslofull resa i Sweiz (1802), Garlieb Helwig Merkelin Resehändelser (1803) ja erityisesti kolmiosaisen Samling af korta resebeskrifningar (1803-1806), johon hän kokosi tunnettujen ja tuntemattomien tekijöiden kuvauksia ulkomailta.  Myös naisasia tuli esille kahdessa hänen käännöstyössään. Saksalaisen kirjailijan ja naisasianaisen Caroline Auguste Fischer Venturinin Gustafs förvillelser ilmestyi 1802. Venturini kyseenalaisti kirjoituksissaan naisen perinteisen roolin ja kuvasi avioliitolle vaihtoehtoisia polkuja. Toinen oli saksalaisen kirjailijan ja opettajan Caroline Rudolphin Bref om fruntimmers uppfostran (1811).
Weltzin osasi arvioida käännöstöitä valitessaan, millaisella kirjallisuudella oli menestymisen mahdollisuuksia siinä kulttuuriympäristössä, johon hän itsekin kuului.
Aiheesta muualla

Wilhelmina Stålberg, P. G. Berg: Anteckningar om svenska quinnor, Projekt Runeberg
Carlo Maria Giulini

Carlo Maria Giulini
Carlo Maria Giulini (9. toukokuuta 1914 Barletta – 14. kesäkuuta 2005 Brescia) oli italialainen kapellimestari.
Giulini johti Milanon La Scalassa vuosina 1953–1956. Vuodesta 1968 hän keskittyi orkesteriteoksiin. Hän toimi Chicagon sinfoniaorkesterin päävierailijana vuosina 1969–1972 ja Wienin sinfonikkojen ylikapellimestarina vuosina 1973–1976. Vuosina 1978–1984 hän oli Los Angelesin filharmonikkojen ylikapellimestari. Giulini johti vierailevana kapellimestarina myös monia muita maailman johtavia orkestereita. Hänen levytystuotantonsa käsittää suuren määrän ooppera- ja orkesteriteoksia.
Aiheesta muualla

Carlo Maria Giulinin Diskografia
Carolina Wancke

Carolina Wancke (1808 Tukholma – 1879) oli ruotsalainen kääntäjä, opettaja ja kirjailija.
Fanchette Höggrenin kanssa hän kirjoitti kirjan Mamsell Spak och hennes omgifning: försök till teckningar ur hvardagslifvet, joka julkaistiin ilman tekijätietoja 1841. Kirja oli pikemminkin parodia siihen aikaan suositusta kaunokirjallisesta muodosta. Se ei kuitenkaan saanut kriitikkojen arvostusta.
Vuosina 1839–1851 hän käänsi ajan ranskalaisia kirjailijoita, kuten Balzacia ja Alexandre Dumas'ta, Lars Johan Hiertan kustannusliikkeelle. Ensimmäisellä käännöstyöllään hän esitteli ruotsalaisille lukijoille Honoré de Balzacin romaanilla Rör ej bilan! (1839; La Duchesse de Langeais). Romaanikäännökset ilmestyivät siihen aikaan hyvin pian alkuteoksen viimeisen vihkon ilmestymisen jälkeen, mikä kertoo siitä, että kirjallisuus oli kansainvälistä ja käännökset noudattivat muotivirtauksia. Valtiopäivät päätti 1851 leimaveron kaksinkertaistamisesta, mikä pani pisteen romaanisarjojen julkaisemiselle vihkosina, jotka olivat aiemmin saaneet nauttia vapautusta postimaksuista. Wancken kääntäjänuran päätökseen vaikutti myös englanninkielisen käännöskirjallisuuden suosion kasvu, sillä hän oli ollut ahkera ranskankääntäjänä.
Wancke toimi myös musiikin- ja ranskanopettajana, ja hän opetti muun muassa Carl Larssonille ranskaa. Larsson muisteli myöhemmin:
»vanha kotiopettajatar aateliskartanossa, M:lle Wancke, terävä, pieni ja vanha rouva, joka kiintyi äitiini ja siten myös minuun. Hän oli armollisesti pannut merkille lahjani ja osoitti minua kohtaan niin suurta kiinnostusta, että hän luki ranskaa kanssani ja antoi minulle pieniä lukemistoja.»
Wancken vanhemmat olivat jalokiviseppä Christian Didrik Wancke ja tämän vaimo Beata Nyberg (myös Pettersson).
Käännökset (valikoima)

Honoré de Balzac: Rör ej bilan! (Hjerta, 1839)
Alexandre Dumas: Grefvinnan de Monsoreau (La dame de Monsoreau) (Hjerta, 1846)
Aristide-Henri-Ange Gondrecourt: En demonisk vän (Un ami diabolique) (Hierta, 1849)
William Thackeray: Samuel Titmarsh och den stora Hoggarty-diamanten: novell (Samuel Titmarsh and the great Hoggarty diamond) (Hjerta, 1850)
Théodore de Foudras: Lord Algernon (Hjerta, 1851)
Chehalis

Chehalis voi tarkoittaa ainakin seuraavia asioita:
Chehalis, kaupunki Washingtonin osavaltiossa, Yhdysvalloissa
Chehalis, joki Washingtonin osavaltiossa, Yhdysvalloissa
Chehalis, joki Brittiläisessä Kolumbiassa, Kanadassa
Chehalis, Washingtonin osavaltiossa asuva Amerikan alkuperäiskansa
Sts'Ailes (tunnetaan myös nimellä Chehalis), Brittiläisessä Kolumbiassa asuva alkuperäiskansa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Chehalis”, voi hakea sivunnimihaulla, laajalla sivunnimihaulla tai tekstihaulla.
Cascade (täsmennyssivu)

Cascade voi tarkoittaa jotain seuraavista:
Cascade, suomalainen pop-yhtye
Cascade, edellämainitun albumi
Cascade, japanilainen rock-yhtye
"Cascade", The Future Sound of Londonin single ja samanniminen kappale
Cascade, kanadalainen lehti
USS Cascade (AD-16), sotalaiva
Cascade, tietokonevirus 1980-luvulta
Paikkoja

Cascade, Trinidad-Tobagon kylä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Cascade”, voi hakea sivunnimihaulla, laajalla sivunnimihaulla tai tekstihaulla.
Christian Geistdörfer

Geistdörfer vuonna 2023.
Geistdörfer ja Röhrl Portugalin rallissa vuonna 1984.
Christian Geistdörfer (s. 1. helmikuuta 1953) on saksalainen kartanlukija. Hän osallistui 61 rallin MM-sarjan kilpailuun, joista ensimmäinen oli Kanadan ralli 1977 ja viimeinen Suomen ralli 1989. Hän oli pitkään Walter Röhrlin kartanlukija ja lisäksi muun muassa Hannu Mikkolan ja Sepp Haiderin kartanlukija.
Geistdörfer on kirjoittanut muistelmateoksen By Walter's Side: Röhrl and Geistdörfer: The Dreamteam of Rallying ajasta Röhrlin kanssa maailmanmestaruusvuosina.
Canada-luokka (linjalaiva)

| Canada-luokka |
| --- | --- |


Tekniset tiedot
Uppouma:  1 604 27/94 bm
Pituus:  51,82 m (tykkikansi) 40,54 m (köli)
Leveys:  14,25 m
Syväys:  6,25 m
Miehistöä:  550
Aseistus
Meritorjunta:  74 tykkiä
Canada-luokka oli Britannian kuninkaallisen laivaston neljän 74-tykkisen kolmannen luokan linjalaivan muodostama alusluokka.
Suunnittelu

William Batelyn suunnittelemien alusten aseistuksena oli 28 tykkiä kummallakin tykkikannella, joista alemmalla oli 32 naulan ja ylemmällä 18 naulan tykkejä. Lisäksi puolikannella oli kuusitoista ja etukannella neljä 9 naulan tykkiä. Vuodesta 1790 alkaen ylemmälle tykkikannelle lisättiin yksi tykkipari ja etukannelle kaksi 32 naulan karronadia ja takakannelle neljä.
Alukset

| Nimi | Telakka | Kölinlasku | Vesille | Palvelus | Kohtalo |
| --- | --- | --- | --- | --- | --- |
| HMS Canada | Woolwichin telakka | 1. heinäkuuta 1760 | 17. syyskuuta 1765 | helmikuu 1779 | romutettu 1834 |
| HMS Majestic | William Barnard, Deptford | heinäkuu 1782 | 11. joulukuuta 1785 | maaliskuu 1793 | romutettu 1816 |
| HMS Orion | Barnard | helmikuu 1783 | 1. kesäkuuta 1787 | syyskuu 1787 | romutettu 1814 |
| HMS Captain | Robert Batson, Limehouse | toukokuu 1784 | 26. marraskuuta 1787 | kesäkuu 1790 | palanut ja romutettu 1813 |
Christian Goethals

| Christian Goethals> Henkilötiedot |
| --- | --- |
Kansalaisuus:   Belgia
Formula 1 -ura
Aktiivivuodet:  1958
Talli(t):  Cooper
Kilpailuja:  1
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Saksan Grand Prix 1958
Viimeinen kilpailu:  Saksan Grand Prix 1958
Kurt Christian Goethals (4. elokuuta 1928 Heule – 26. helmikuuta 2003 Kortrijk) oli belgialainen F1-kuljettaja. Hän osallistui yhteen F1-osakilpailuun kaudella 1958, Saksan GP:hen. Hän keskeytti kilpailussa, eikä saavuttanut pisteitä.
Christian Gow

| Mitalit | Mitalit | Mitalit |  |
| --- | --- | --- | --- |
|  Christian Gow |  Christian Gow |  Christian Gow |  |
Maa:  Kanada
Miesten ampumahiihto
| MM-kilpailut  | MM-kilpailut  | MM-kilpailut  |  |
|  Pronssia | Oslo 2016 | 4 × 7,5 km |  |
Christian Gow (s. 28. maaliskuuta 1993 Canmore) on kanadalainen ampumahiihtäjä. 177 senttimetriä pitkä ja 73 kilogrammaa painava Gow edustaa Rocky Mountain Racersia ja hänen valmentajanaan toimivat Roddy Ward ja Matthias Ahrens.
Gow debytoi maailmancupissa tammikuussa 2015 Oberhofin pikakilpailussa ollen 48:s. Ensimmäiset maailmancupin pisteensä Gow saavutti joulukuussa 2015 Hochfilzenin takaa-ajossa ollen 39:s. Parhaimmillaan hän on sijoittunut kahdeksanneksi Soldier Hollow'n takaa-ajokilpailussa kaudella 2018–2019.
Gow on osallistunut aikuisten arvokilpailuihin Kontiolahden vuoden 2015 MM-kilpailuista lähtien. Hän saavutti pronssia viestistä vuoden 2016 MM-kilpailuista Oslosta. Pokljukan MM-kilpailuissa 2021 hän sijoittui yhteislähtökilpailussa 11:nneksi. Pekingin olympialaisissa 2022 hän oli pikakilpailussa 12:s ja yhteislähdössä 13:s.
Myös Gowin isoveli Scott Gow on ampumahiihtäjä.
Cascades-patsaspuisto

Cascades-patsaspuisto
Cascades-patsaspuisto (arm. Կասկադ համալիր) sijaitsee Armenian pääkaupungissa Jerevanissa. Puistossa sijaitsee muun muassa bolivialaisen kuvanveistäjän Boteron kissaveistos.
Cascadesin valtavat portaat johtavat toisen maailmansodan muistomerkille. Puiston yhteydessä on Cafesjian modernin taiteen museo.
Aiheesta muualla

Kuvia tai muita tiedostoja aiheesta Cascades-patsaspuisto Wikimedia Commonsissa
Cheese

| Cheese Stromae |
| --- | --- | --- |

Studioalbumin tiedot
 Äänitetty : 2009–2010
 Julkaistu: 14. kesäkuuta 2010
 Tuottaja(t): Stromae, Mosaert, Dimitri Borrey
 Tyylilaji: house, elektroninen musiikki
 Kesto: 41.51
 Levy-yhtiö: Vertigo, Mosaert, Universal
Stromaen muut julkaisut
|   | Cheese 2010 | Racine carrée 2013 |
Cheese on belgialaisen laulaja-lauluntekijä Stromaen vuonna 2010 julkaistu studioalbumi. Albumi sisältää ”Alors on danse” -kappaleen, joka menestyi hyvin maailmalla.
Kappaleet

Bienvenue chez moi – 2.47
Te quiero – 3.26
Peace or Violence – 3.09
Rail de musique – 4.07
Alors on danse – 3.28
Summertime – 3.07
Dodo – 3.57
Silence – 4.41
Je cours – 3.15
House'llelujah – 3.59
Cheese – 3.01
Arviot

The Guardian:
Canada Life Building

| Canada Life Building |
| --- | --- |

Tiedot
Sijainti:  330 University Avenue Toronto, Kanada 
Koordinaatit:  43°39′06.2″N, 79°23′14.7″W
Rakennettu:  1929–1931 
Käyttötarkoitus:  Toimistorakennus 
Tila:  valmis
Yritykset
Arkkitehti:  Sproatt & Rolph 
Tekniset tiedot
Kerroksia:  15 
Korkeus
Kattokorkeus:  84  m
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Canada Life Building on Toronton University Avenuella sijaitseva beaux-arts -tyylinen toimistorakennus, joka toimii vakuutusyhtiö The Canada Life Assurance Companyn pääkonttorina.  Rakennuksen peruskivi muurattiin 1929 ja se vihittiin käyttöön 1931 vain 18 kuukautta kestäneen rakennusurakan jälkeen. Suuren laman vuoksi alkuperäisistä rakennussuunnitelmista jouduttiin tinkimään, minkä seurauksena rakennuksen yläosasta tuli suhteettoman pieni massiiviseen alaosaan verrattuna. Vuonna 1997 Toronton kaupunginvaltuusto lisäsi rakennuksen kaupungin kulttuurihistoriallisesti merkittävien rakennusten luetteloon.
Säämerkkivalot

Tornin huipulle asennettiin vuonna 1951 värikoodatut säämerkkivalot. Päiväsaikaan ne kertovat kuluvan päivän sääennusteen ja yöaikaan tulevan päivän sääennusteen. Ennuste päivitetään neljästi vuorokaudessa viikon jokaisena päivänä ja se perustuu säähavaintoihin, joita tehdään Environment Canadan sääasemalla Pearsonin kansainvälisellä lentoasemalla. Elokuussa 2013 merkkivalot vaihdettiin LED-lampuiksi, minkä ansiosta niiden energiankulutus on vähentynyt 90 prosenttia. Merkkivalot toimivat seuraavasti:
| --- | --- |
Vihreä: Aurinkoista
Punainen: Pilvistä
Välkkyvä punainen: Sadetta
Välkkyvä valkoinen: Lumisadetta
| --- | --- |
Lamput syttyvät ylöspäin: Lämpötila nousee
Lamput syttyvät alaspäin: Lämpötila laskee
Lamput palavat tasaisesti: Lämpötila ei muutu
Aiheesta muualla

Kuvia tai muita tiedostoja aiheesta Canada Life Building Wikimedia Commonsissa
Rakennus vuonna 1934, kun sen huipulle ei vielä ollut asennettu säämerkkivaloja.
Carlo Margottini (F595)

| Carlo Margottini |
| --- | --- |
 Britannian kuninkaallisen laivaston RFA Orangeleaf tankkaa Yhdysvaltain laivaston USS Shangri Lata ja Italian merivoimien Carlo Margottinia.

Aluksen vaiheet
Rakentaja:  Castellammare di Stabia
Kölinlasku:  26. toukokuuta 1957
Laskettu vesille:  12. kesäkuuta 1960
Palveluskäyttöön:  5. toukokuuta 1962
Poistui palveluskäytöstä:  31. toukokuuta 1988
Tekniset tiedot
Uppouma:  1 410 t (standardi) 1 650 t (kuormattu)
Pituus:  94,0 m (kokonaispituus)
Leveys:  11,4 m
Syväys:  3,1 m
Koneteho:  16 000 shp
Nopeus:  25 solmua
Miehistöä:  163
Aseistus
Aseistus:  2 × Oto Melara 76 mm/62 MMI -tykkiä 1 × Menon-sukellusveneentorjuntaheitin 2 × 324 mm torpedoputkea 1 × AB-212ASW-helikopteri
Carlo Margottini (runkonumero F595) oli Italian laivaston vuonna 1962 palvelukseen otettu Bergamini-luokan fregatti.
Valmistus

Alus tilattiin Castellammaresta, missä köli laskettiin 26. toukokuuta 1957. Se laskettiin vesille 12. kesäkuuta 1960 ja liitettiin laivastoon 5. toukokuuta 1962.
Palvelus

Alus poistettiin alusluettelosta 31. toukokuuta 1988.
Cheers (albumi)

| Cheers Obie Trice |
| --- | --- | --- |

Studioalbumin tiedot
 Julkaistu: 23. syyskuuta 2003
 Tuottaja(t): Eminem (vast.) Dr. Dre, Mike Elizondo, Luis Resto, Timbaland, Emile, Denaun Porter, Fredwreck, DJ Muggs, DJ Green Lantern
 Tyylilaji: hip hop
 Kesto: 74.27
 Levy-yhtiö: Shady Records, Interscope Records
Obie Tricen muut julkaisut
|   | Cheers 2003 | Second Round’s on Me 2006 |
Cheers on rap-artisti Obie Tricen esikoisalbumi, joka julkaistiin 23. syyskuuta 2003. Levyllä on mukana Timbaland, Nate Dogg, Eminem, 50 Cent, Lloyd Banks, Busta Rhymes, D12 sekä Dr.Dre.
Kappaleet

Average man – 4.16
Cheers – 3.34
Got Some Teeth – 3.47
Lady – 4.45 (feat. Eminem)
Don't Come Down – 5.11
The Setup – 3.13 (feat. Nate Dogg)
Bad Bitch – 4.09 (feat. Timbaland)
Shit Hits the Fan – 4.53 (feat. Eminem & Dr. Dre)
Follow My Life – 3.55
We All Die One Day – 5.29 (feat. Lloyd Banks, 50 Cent & Eminem)
Spread Yo Shit – 4.03 (feat. Kon Artis)
Look in My Eyes – 4.50 (feat. Nate Dogg)
Hands on You – 5.12 (feat. Eminem)
Hoodrats – 4.12
Oh! – 4.30 (feat. Busta Rhymes)
Never Forget Ya – 4.27
Outro – 4.02 (feat. D12)
Arvostelut

AllMusic:
Burrito Deluxe

| Burrito Deluxe The Flying Burrito Brothers |
| --- | --- | --- |

Studioalbumin tiedot
 Äänitetty : 1969
 Julkaistu: huhtikuu 1970
 Formaatti: LP
 Tuottaja(t): Jim Dickson, Henry Lewy
 Tyylilaji: country rock
 Kesto: 33.08
 Levy-yhtiö: A&M Records
The Flying Burrito Brothersin muut julkaisut
| The Gilded Palace of Sin 1969 | Burrito Deluxe 1970 | The Flying Burrito Bros 1971 |
Burrito Deluxe on The Flying Burrito Brothersin toinen albumi. Levyn julkaisi 1970 A&M Records, luettelotunnuksella 4258.
Kappaleet > A-puoli

Lazy Days – 3.03 (säv. Gram Parsons)
Image of Me – 3.21 (säv. Harlan Howard, Wayne Kemp)
High Fashion Queen – 2.09 (säv. Chris Hillman, Gram Parsons)
If You Gotta Go – 1.52 (säv. Bob Dylan)
Man in the Fog – 2.32 (säv. Bernie Leadon, Gram Parsons)
Farther Along – 4.02 (säv. J.R. Baxter, W.B. Stevens)
Kappaleet > B-puoli

Older Guys – 2.31 (säv. Chris Hillman, Bernie Leadon, Gram Parsons)
Cody, Cody – 2.46 (säv. Chris Hillman, Bernie Leadon, Gram Parsons)
God's Own Singer – 2.08 (säv. Bernie Leadon)
Down in the Churchyard – 2.22 (säv. Chris Hillman, Gram Parsons)
Wild Horses – 6.26 (säv. Mick Jagger, Keith Richards)
Kokoonpano

Gram Parsons – laulu, kitara, kosketinsoittimet
Chris Hillman – laulu, basso, mandoliini
Sneaky Pete Kleinow – pedal steel guitar
Bernie Leadon – laulu, kitara, dobro
Michael Clarke – rummut
Kokoonpano > Sessiomuusikot

Leon Russell – piano kappaleissa "Man in the Fog" ja "Wild Horses"
Byron Berline – viulu
Tommy Johnson – tuuba
Buddy Childers – kornetti, flyygelitorvi
Leopold C. Carbajal – haitari
Frank Blanco – lyömäsoittimet
Arviot

Allmusic:
Carolina Ravassa

| Carolina Ravassa |
| --- | --- |

Henkilötiedot
Syntynyt: 15. kesäkuuta 1985 (ikä 39) Cali, Kolumbia
Ammatti:  näyttelijä
Näyttelijä
Aktiivisena:  2009–
Merkittävät roolit:  Sombra (Overwatch)
Aiheesta muualla
www.carolinaravassa.com
IMDb 
Carolina Ravassa (s. 15. kesäkuuta 1985 Cali) on kolumbialainen näyttelijä, joka on pääosin tehnyt sivurooleja elokuvissa, kuten Step Up 3D ja äänirooleja videopeleihin, kuten Grand Theft Auto V, Overwatch ja Just Cause 4.
Alkuvuodet

Ravassa syntyi Kolumbiassa, mutta kasvoi myös Yhdysvalloissa vietettyään molemmissa maissa lapsuutensa ja kouluvuodet. Hän osaa puhua myös neljää kieltä; espanjaa, englantia, portugalia ja italiaa. Ravassan perheessä puhutaan espanjaa ja englantia, kun italiaa ja portugalia hän opiskeli ollessaan vaihto-oppilaana Italiassa ja myöhemmin Brasiliassa. Molemmat hänen vanhempansa ovat kotoisin Kolumbiasta, mutta hänen äidin puoleinen isoäiti on kotoisin Wisconsinista. Lisäksi Ravassan isä vietti pitkään lapsuutensa Englannissa, jonka myötä heidän perheessään puhutaan myös englantia. Ravassa kiinnostui näyttelemisestä jo nuorena ja ensimmäinen rooli oli paikallisessa teatterissa esitetty Sound of Music, jossa Ravassa esitti Greteliä. Hän opiskeli teatteria Boston Collegessa ja televisio- ja elokuvanäyttelemistä New York Conservatory for Dramatic Artsissa.
Näyttelijänä

Ravassa aloitti uransa tekemällä päärooleja lyhytelokuviin, kunnes 2010 hän esiintyi Step Up 3D -elokuvassa sivuroolissa. Sittemmin 2013 ja 2014 Ravassa teki ensimmäisen isomman ääniroolin videopelissä Grand Theft Auto V, jossa hän esitti naisroistoa, joka toimi pakokuljettajana. ja vieraili kahden jakson verran The Affair -draamasarjassa. Vuosina 2015–2016 hän tuotti oman internetsarjan Hispanglosaxon, jossa hän itse esitti sarjan kaikkia rooleja. Sarja kertoi Ravassan elämästä valkoisena latinona New Yorkissa. Sittemmin 2016 hän sai uransa merkittävimmän roolin Blizzardin videopelissä Overwatch, jossa Ravassa ääninäyttelee Sombra-nimistä meksikolaista hakkeria. Sittemmin hän on tehnyt roolissaan muun muassa lyhytanimaatioita. 2017 Ravassa vieraili jakson verran draamasarjassa Mr. Robot ja 2018 hän teki taustaääniä Just Cause 4 -videopeliin.
Claudio von Planta

Claudio von Planta (s. 16. syyskuuta 1962) on sveitsiläinen kameramies ja ohjaaja.
Hänet tunnetaan parhaiten kameramiehenä Ewan McGregorin ja Charley Boormanin dokumenttisarjassa Tien päällä Ewan McGregor, jossa kaksikko ajoi moottoripyörillä Lontoosta New Yorkiin vuonna 2004. Sarjan tuottaja palkkasi hänet heti nähtyään Claudion työtodistuksen eikä heillä edes ollut muita vaihtoehtoja. Claudio sai kuitenkin pian tietää ettei hänen sveitsiläinen ajokorttinsa ollut sopiva ja hän joutui käymään ajotestissä, jonka reputti päivää ennen tiimin lähtöä. He sopivat, että Claudio kävisi testin uudestaan 2 viikkoa myöhemmin ja lentäisi tiimin luokse Eurooppaan.
Claudio työskenteli kameramiehenä mahdollisesti rankimmin tehdäkseen sarjasta totta, vaikkakin hän myös rikkoi pyöränsä useaan otteeseen matkalla. Mongoliassa hänen pyöränsä vahingoittui niin pahasti, että se täytyi lähettää edellä korjattavaksi ja hänelle täytyi ostaa korvaava pyörä siksi aikaa.
Aiheesta muualla

Claudio von Planta Internet Movie Databasessa. (englanniksi)
Burial

| Burial Extol |
| --- | --- | --- |

Studioalbumin tiedot
 Äänitetty : 1997
 Julkaistu: 22. joulukuuta 1998
 Tuottaja(t): Extol
 Tyylilaji: tekninen death metal
 Kesto: 62.08
 Levy-yhtiö: Endtime Productions  Solid State Records   Avalon Records
Extolin muut julkaisut
| Embraced (demo) 1997 | Burial 1998 | Mesmerized (EP) 1999 |
Burial on norjalaisen Extol-yhtyeen ensimmäinen studioalbumi, joka julkaistiin 22. joulukuuta 1998. Allmusicin Mike DaRoncon mukaan albumi oli "tuulahdus raikasta ilmaa tyylilajissa, joka painopiste on saatanallisissa metkuissa." Vuonna 2010 HM-lehti sijoitti albumin 13. sijalle 100 kaikkien aikojen parasta kristillistä metallialbumia -listallaan.
Yleiskatsaus

Albumi äänitettiin Børud Lydskredderissä, Norjassa ja masteroitiin The Mastering Roomissa. Burial oli ruotsalaisen levy-yhtiön Endtime Productionsin ensimmäinen julkaisu. Burialin musiikkityyliä on luokiteltu joko death-black metaliksi tai yksinkertaisesti metalliksi, koska elementtejä on useasta metallimusiikin alalajista. Burial on pääasiassa sekoitus power metalia, vanhan liiton death metalia ja perinteistä heavy metalia, josta esimerkkinä toimii "Renhetens Elv" -kappaleen pääriffi. Lisäksi kappaleet sisältävät väliosia, jotka sekoittavat elementtejä muun muassa industrialista, kuten kappaleella "Justified" sekä jazzista ja sinfonisesta musiikista, kuten kappaleella "Tears of Bitterness". Vieraileva muusikko Maria Riddervold vastaa viulun soitosta kappaleilla Embraced ja "Tears of Bitterness". Kappale "Jesus Kom Til Jorden For Å Dø" on doom metal -sovitus samannimisestä virrestä.
Allmusicin mukaan musisointi Burialilla on virtuoosimaista, teknisesti poikkeuksellisen tarkasti soitettua sekä sisältää yllättäviä sovituksia ja kokeellisia kappalerakenteita. Korroosio.fi:n kriitikko Aki Nuopponen kuvaili Burialin sisältävän "paljon erilaisia tyylittelyjä, kuten lähes äärimmäisimpiä aggressiivisia tykityksiä ja kauniisiin mittoihin yltäviä kitaraharmonioita, pääpainon ollessa kuitenkin varsin kieroutuneissa riffittelyissä ja ärhäköissä suunnissa." Burialia on nimitetty "mestariteokseksi", ja albumin julkaisun aikaan norjalaislehti Scream nimitti Extolia "Norjan toiseksi parhaimmaksi metalliyhtyeeksi".
Kappaleet

Into Another Dimension – 1.28
Celestial Completion – 6.14
Burial – 4.49
Renhetens Elv – 6.21
Superior – 5.08
Reflections of a Broken Soul – 7.28
Justified – 5.52
Embraced – 3.41
Innbydelse – 4.58
Tears of Bitterness – 7.27
Work of Art – 5.19
Jesus Kom Til jorden For Å Dø – 3.47
Yhtyeen kokoonpano albumilla

Peter Espevoll – laulu
Eystein Holm – basso
Christer Espevoll – kitara, taustalaulu
David Husvik – rummut, taustalaulu
Ole Børud – kitara, taustalaulu